15/05/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.16239 pola que se aproban as Bases reguladoras do programa de subvencións a entidades deportivas sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018

Bases reguladoras do programa de subvencións a entidades deportivas sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018 Por resolución da presidencia nº 16239 do 10 de maio de 2018, aprobáronse as Bases reguladoras do programa de subvencións a entidades deportivas sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018, que se transcriben deseguido: PROGRAMA DE SUBVENCIÓNS A ENTIDADES DEPORTIVAS SEN ÁNIMO DE LUCRO, PARA O DESENVOLVEMENTO DE GRANDES EVENTOS DEPORTIVOS SINGULARES DE ESPECIAL INTERESE NA PROVINCIA DURANTE O ANO 2018 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto. Obxecto específico do programa FO103D/2018 As axudas económicas obxecto deste programa destinaranse a sufragar os gastos inherentes á organización de grandes eventos deportivos, promovidos por entidades deportivas, de carácter relevante (pola súa incidencia en termos deportivos, sociais e económicos: xeración de ingresos ou beneficios para os territorios) na provincia. O evento deberá estar incluído no calendario oficial de competicións. Cada entidade presentará o proxecto dun só evento. Serán de exclusiva responsabilidade da entidade a organización do evento e as obrigas fiscais e de Seguridade Social que se deriven. Así mesmo, a obtención de todas as autorizacións necesarias para a súa realización (ocupación de vías públicas, etc.). Gastos subvencionables neste programa: * Resolución do 26/03/2013, do Plan de contabilidade de pequenas e medianas entidades sen fins lucrativos. Os gastos subvencionables para o desenvolvemento das actividades obxecto da subvención serán unicamente os gastos de carácter corrente e gastos de adquisición de materiais funxibles xerados pola realización das actividades deportivas; en ningún caso bens inventariables. Respecto dos gastos de transporte, de desprazamentos en vehículo propio, de aloxamentos e manutención ou avituallamento, terán que estar directamente vinculados coa realización das actividades subvencionadas. Deberá acreditarse esta vinculación na memoria da actividade no trámite da xustificación. Gastos non subvencionables neste programa: Os gastos de carácter xeral da entidade (persoal e gastos correntes). Os gastos de adquisición de bens inventariables. Os gastos derivados de viaxes de ocio. Os gastos financeiros. Base 4.–Compatibilidades e exclusións. Compatibilidades específicas do programa FO103D/2018 As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais, sen prexuízo da obriga de comunicar á Deputación a súa obtención. Tamén son compatibles cos programas FO103A, FO103B ou FO103C do presente ano, como excepción ao establecido nas Bases reguladoras xerais. Exclusións específicas do programa FO103D/2018 Ademais das exclusións expresadas na base 4 das Bases reguladoras xerais, non serán obxecto de subvención neste programa: As actividades deportivas obxecto dos programas FO103A, FO103B e FO103C, actividades culturais, de promoción económica, de servizos sociais e de turismo. Base 5.–Entidades solicitantes. Requisitos específicos do programa FO103D/2018 Este programa vai dirixido a entidades deportivas sen ánimo de lucro que acrediten ser as organizadoras do gran evento deportivo para o que solicitan a subvención. Base 7.–Solicitude.7.1. Prazo e presentación de solicitudes específicos do programa FO103D/2018 O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación e compromisos específicos do programa FO103D/2018. Ademais da documentación relacionada na base 7ª das Bases reguladoras xerais, as entidades solicitantes teñen que achegar, de xeito telemático:  Memoria explicativa da actividade que se vai realizar. O dito documento conterá, como mínimo, os aspectos que deseguido se expoñen: – Título do evento. – Obxectivos xerais e descrición do evento. – Lugar de realización. – Categorías e procedencia dos participantes previstos. – Recursos materiais e humanos necesarios, facendo mención ás titulacións requiridas no persoal á fronte do proxecto. – Impacto deportivo, social e económico previsto para a poboación na que teña lugar o evento e para a provincia. – Interese da proposta presentada, segundo o disposto na base 8.  Declaración do ámbito do evento (autonómico, nacional, internacional).  Declaración do número de deportistas que participan no evento.  Declaración do número de deportistas femininas que participan no evento.  Declaración da inclusión do evento no calendario oficial de competicións.  Importe do orzamento da edición do evento do ano inmediatamente anterior ao da solicitude.  Importe da subvención solicitada, que non poderá superar o 80% do orzamento de gastos.  Declaración doutras subvencións concedidas ou solicitadas para o mesmo obxecto.  Declaración da utilización da lingua galega na realización do proxecto. No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue os datos, documentos complementarios e aclaracións que resulten necesarios para a tramitación e resolución do procedemento. Base 8.–Resolución.8.1. Valoración das solicitudes específica do programa FO103D/2018.  Coeficiente de financiamento derivado da solicitude: ata 20 puntos  Número total de deportistas que participan no evento: ata 10 puntos  Número de deportistas femininas que participan no evento: ata 5 puntos  Ámbito do evento: ata 25 puntos Autonómico: 5 puntos Nacional: 15 puntos Internacional: 25 puntos  Número de edicións do evento: ata 5 puntos  Orzamento da edición do evento do ano inmediatamente anterior ao da solicitude: ata 5 puntos.  Utilización da lingua galega na realización do proxecto: ata 5 puntos  Interese da proposta presentada: ata 25 puntos Valoraranse, no informe técnico correspondente, os seguintes aspectos: – Calidade e solvencia técnica da proposta. – Impacto deportivo, social e económico do evento: valoraranse o historial do evento, o persoal contratado e os beneficios económicos previstos para o territorio. – Plan de comunicación do evento: valoraranse a estratexia e a amplitude de medios ao que vai dirixido. Base 9.–Xustificación e pagamento 9.3. Documentación específica do programa FO103D/2018. Ademais da documentación establecida nas Bases xerais, reguladoras dos programas de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, deberán achegar a seguinte documentación: 9.3.1. Subvencións por importe inferior a 60.000,00 €.  Memoria xustificativa da realización do evento e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas; temporalización; recursos humanos (persoal de organización, técnico, de seguridade, etc.); cuantificación e perfil dos participantes; resultados técnicos-deportivos obtidos; repercusión nos medios de comunicación (prensa, radio, TV e medios dixitais) e repercusión social e económica do evento.  Acreditación da utilización do anagrama da Deputación da Coruña no material gráfico de difusión e na páxina web da entidade, e do emprego da lingua galega nos soportes de difusión das actividades subvencionadas.9.3.2. Subvencións por importe de 60.000,00 € ou superior.  Memoria xustificativa da realización do evento e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas; temporalización; recursos humanos (persoal de organización, técnico, de seguridade, etc.); cuantificación e perfil dos participantes; resultados técnicos-deportivos obtidos; repercusión nos medios de comunicación (prensa, radio, TV e medios dixitais) e repercusión social e económica do evento.  Acreditación da utilización do anagrama da Deputación da Coruña no material gráfico de difusión e na páxina web da entidade, e do emprego da lingua galega nos soportes de difusión das actividades subvencionadas.  Facturas ou documentos equivalentes incluídos na relación clasificada de gastos. A Coruña, 10 de maio de 2018. O Presidente O Secretario Valentín González Formoso José Luis Almau Supervía